У фінале “Малькавічы” таксама прадэманстравалі неблагі футбол, аднак усё ж такі саступілі больш вопытнай камандзе “Атлант”. Лік сустрэчы, пасля цудоўнай камбінацыі з удзелам Антона Літвіновіча, адкрыў Андрэй Ганіч (які, дарэчы, быў прызнаны лепшым іграком турніру). Другі гол, у выкананні Андрэя Жалезнага, стаў сапраўдным упрыгажэннем фіналу. Гуляючы трэнер “Атланта” ударам са штрафнога амаль з сярэдзіны поля не пакінуў галкіперу намінальных гасцей аніякіх шанцаў: мяч пасля моцнага ўдару Андрэя ад перакладзіны адскочыў у вароты.